ধর্ষণ সংকট আন্দোলন
ধর্ষণ সংকট আন্দোলন ১৯৭০ এর দশকে শুরু হয়েছিল, যখন সক্রিয়তাবাদী কর্মীরা এবং পাল্টা সংস্কৃতির সদস্যরা ধর্ষণ সমস্যায় প্রকাশ্যে আন্দোলন শুরু করে বা নীরবতা ভঙ্গ করে। আন্দোলনের সদস্য ও সমর্থকরা ধর্ষণের ফলে যে যন্ত্রণা ভোগ করতে হয় তা নিয়ে সোচ্চার হয়ে বিষয়টি জনসাধারণের কাছে তুলে ধরেন। সেই সময়ে আন্দোলনটিকে মৌলবাদী বলে মনে করা হয়েছিল কারণ এটি বিদ্যমান সামাজিক নিয়মগুলিকে অস্থিতিশীল করেছিল। আন্দোলনটি মহিলাদের অভিজ্ঞতার সাথে সম্পর্কিত এবং সেটি অত্যাচারিতের দাবির বৈধতার বিশ্বাসের সাথে যুক্ত। আন্দোলনের আগে, আইনি বিচারে জড়িত ধর্ষণের শিকার ব্যক্তিরা প্রতিবাদীর আইনজীবী এবং আদালত ব্যবস্থার হাতে আরও নিপীড়নের শিকার হতেন। আন্দোলনের ফলে অত্যাচারিতের অধিকার এবং সুরক্ষার বিষয়টি কেন্দ্রবিন্দুতে চলে আসে।